

**Еуразиялық экономикалық комиссия Кеңесінің 2016 жылғы 18 қазандағы № 32 өкіміне өзгерістер енгізу туралы**

Еуразиялық Экономикалық Кеңес комиссиясының 2017 жылғы 17 мамырдағы № 12 Өкімі

      Еуразиялық үкіметаралық кеңестің **2016 жылғы 13 сәуірдегі** "**Еуразиялық** **технологиялық платформаларды қалыптастыру мен олардың жұмыс істеуі туралы ережені бекіту туралы" № 2** шешімінің **3-тармағын іске асыру мақсатында:**

      **1.** Қосымшаға **сәйкес Еуразиялық экономикалық комиссия Кеңесінің 2016 жылғы 18 қазандағы № 32 өкіміне өзгерістер енгізілсін.**

      2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.

      Еуразиялық экономикалық комиссия Кеңесінің мүшелері:

|  |  |  |  |  |
| --- | --- | --- | --- | --- |
|
Армения Республикасынан
В. Габриелян |
Беларусь Республикасынан
В. Матюшевский |
Қазақстан Республикасынан
А. Мамин |
Қырғыз Республикасынан
О. Панкратов |
Ресей Федерациясынан
И. Шувалов |

|  |  |
| --- | --- |
|   | Еуразиялық экономикалықкомиссия Кеңесінің 2017 жылғы17 мамырдағы № 12 өкімінеҚОСЫМША |

 **Еуразиялық экономикалық комиссия Кеңесінің 2016 жылғы 18 қазандағы № 32 өкіміне енгізілетін өзгерістер**

      1. 2-тармақтағы "12" деген цифр "13" деген цифрмен ауыстырылсын.

      2. Көрсетілген өкімге № 1 қосымшада:

      а) бірінші баған мынадай мазмұндағы 9-позициямен толықтырылсын:

      "9. Металлургия технологиялары және жаңа материалдар";

      б) екінші баған мынадай мазмұндағы 12-позициямен толықтырылсын:

      "12. Металлургия технологиялары және жаңа материалдар".

      3. Мынадай мазмұндағы № 13 қосымшамен толықтырылсын:

|  |  |
| --- | --- |
|   | "Еуразиялық экономикалықкомиссия Кеңесінің 2016 жылғы18 қазандағы № 13 өкімінеҚОСЫМША |

 **"Металлургия технологиялары және жаңа материалдар" еуразиялық технологиялық платформасының ПАСПОРТЫ**

      1. Құрылтайшылар:

      "Минералдық шикізатты кешенді қайта өңдеу жөніндегі ұлттық орталық" республикалық мемлекеттік кәсіпорны (Алматы қаласы, Қазақстан Республикасы);

      Қазақстан Республикасы Білім және ғылым министрлігінің "Әл-Фараби атындағы Қазақ ұлттық университеті" шаруашылық жүргізу құқығындағы республикалық мемлекеттік кәсіпорнының "Ашық типтегі Ұлттық нанотехнологиялық зертхана" шаруашылық жүргізу құқығындағы еншілес мемлекеттік кәсіпорны (Алматы қаласы, Қазақстан Республикасы);

      Армения Республикасы Ұлттық ғылым академиясының Физика зерттеулері институты (Аштарак қаласы, Армения Республикасы);

      "Беларуссия Ұлттық ғылым академиясының материалтану жөніндегі ғылыми-практикалық орталығы" мемлекеттік ғылыми-өндірістік бірлестігі (Минск қаласы, Беларусь Республикасы);

      "Беларуссия Ұлттық ғылым академиясының Физика-техникалық институты" мемлекеттік ғылыми мекемесі (Минск қаласы, Беларусь Республикасы);

      "Беларуссия Ұлттық ғылым академиясының Біріккен машина жасау институты" мемлекеттік ғылыми мекемесі (Минск қаласы, Беларусь Республикасы);

      Ұнтақ металлургия мемлекеттік ғылыми-өндірістік бірлестігі (Минск қаласы, Беларусь Республикасы);

      Ресей ғылым академиясының Жер қойнауын кешенді игеру проблемалары институты (Мәскеу қаласы, Ресей Федерациясы).

      2. Мақсаттары:

      Еуразиялық экономикалық одаққа мүше мемлекеттердің (бұдан әрі – мүше мемлекеттер) металлургиялық технологиялар және жаңа материалдар алу саласындағы өнеркәсіптік және ғылыми-техникалық әлеуетін пайдаланудағы өзара іс-қимылының тиімділігін арттыру;

      инновациялық технологиялар мен бәсекеге қабілетті өнім жасау және оны мүше мемлекеттердің нарықтарында және әлемдік нарықта ілгерілету;

      металлургия технологияларын және жаңа материалдарды тиімді пайдалану негізінде өнеркәсіптік және ғылыми-техникалық әлеуетті арттыру, мүше мемлекеттердің инновациялық дамуын жеделдету;

      мемлекеттің, бизнестің, ғылымның, қоғамдық ұйымдардың күш-жігері мен ресурстарын металлургияның перспективалық технологиялары мен жаңа материалдар, солардың негізінде жоғары технологиялы және бәсекеге қабілетті өнімдер жасап, қызметтер көрсетуге және енгізуге шоғырландыру және үйлестіру;

      жоғары технологиялы өнімнің әлемдік нарыққа шығуына жәрдемдесу мақсатында мүше мемлекеттердің технологиялық, ұйымдастыру және басқару ресурстарын біріктіру, мүше мемлекеттердің жаһандық бәсекеге қабілеттілігін арттыру;

      тұтыну нарығын қалыптастыру, мүше мемлекеттердің перспективалық металлургиялық технологиялар жасау мен енгізу және жаңа материалдар алу саласындағы халықаралық және салааралық кооперациясы мен коммерциялық байланыстарын дамыту.

      3. Міндеттері:

      бәсекеге қабілетті өнім жасау;

      мүше мемлекеттер экономикаларының нақты секторының жаңа технологияларға деген қажеттілігін анықтау;

      стандарттарды, техникалық шарттарды және жаңа материалдарға қойылатын техникалық талаптарды қалыптастыру негізінде стандарттардың бірыңғай саясатын әзірлеу;

      инновациялық әзірленімдерді қолдау үшін мүше мемлекеттер компанияларының қатысуымен бірлескен кәсіпорындар құру;

      мүше мемлекеттердің ғылыми-техникалық және инновациялық ынтымақтастығы нәтижелеріне мониторинг жүргізу.

      4. Қызметінің негізгі бағыттары:

      минералдық шикізатты қайта өңдеудің жиынтықтылығын арттыру;

      рудалы және (немесе) техногендік кен орындарының баланстан тыс, қиын байытылатын минералдық шикізаты мен металлургия өндірістерінің қалдықтарын қайта өңдеу технологиялары;

      ферроқорытпалар алу технологиялары;

      жаңа материалдар алу технологиялары.".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК